CHO บวกแรง 5 วันราคาพุ่ง 27% ลุ้นรับโบนัสส่งมอบ “เมล์ NGV” 100 คันภายในปีนี้!
CHO บวกแรง 5 วันราคาพุ่ง 27% ลุ้นรับโบนัสส่งมอบ "เมล์ NGV" 100 คันภายในปีนี้! โดยล่าสุด ณ เวลา 12.04 น. อยู่ที่ระดับ 1.67 บาท บวก 0.03 บาท หรือ 1.83% สูงสุดที่ระดับ 1.70 บาท ต่ำสุดที่ระดับ 1.61 บาท มูลค่าการซื้อขาย 23.86 ล้านบาท
20 พ.ย. 2561

ผู้สื่อข่าวรายงานว่า ราคาหุ้น บริษัท ช ทวี จำกัด (มหาชน) หรือ CHO ณ เวลา 12.22 น. อยู่ที่ระดับ 1.67 บาท บวก 0.03 บาท หรือ 1.83% สูงสุดที่ระดับ 1.70 บาท ต่ำสุดที่ระดับ 1.61 บาท มูลค่าการซื้อขาย 24.75 ล้านบาท

โดยราคาหุ้น CHO ปรับตัวขึ้นแรงติดต่อกัน 5 วัน นับตั้งแต่ราคาปิดที่ระดับ 1.31 บาท เมื่อวันที่ 13 พ.ย. 61 หรือคิดเป็นการปรับตัวเพิ่มขึ้น 27%
ล่าสุดวันนี้ (20 พ.ย.61) นายสุรเดช ทวีแสงสกุลไทย ประธานเจ้าหน้าที่บริหาร และกรรมการผู้จัดการใหญ่ CHO เปิดเผยผ่านรายการ “ข่าวหุ้นเจาะตลาด” ออกอากาศทาง Facebook Live ข่าวหุ้นธุรกิจ และสถานีวิทยุกระจายเสียงกรมการขนส่งทหารบก (ขส.ทบ.) FM 102 MHz. ว่า บริษัทเตรียมส่งมอบรถเมล์ NGV ล็อตที่ 2 จำนวน 100 คัน ในวันที่ 27 พ.ย.61 มูลค่าประมาณ 300 ล้านบาท และสามารถรับรู้รายได้ภายในสิ้นปีนี้
ส่วนรอบถัดไปจำนวน 102 คัน จะอยู่ในช่วงเดือน ธ.ค.61 ขณะที่ล็อตสุดท้าย จำนวน 187 คัน คาดว่าจะทำการส่งมอบได้ไม่เกินเดือน มี.ค. 62 โดยบริษัทจะรับชำระภายหลังจากทำการส่งมอบแล้ว 30 วัน ดังนั้นจึงมั่นใจว่ารายได้ของบริษัทจะเติบโตอย่างแข็งแกร่ง
ทั้งนี้ นอกจากบริษัทจะได้รับในส่วนค่ารับชำระแล้ว ยังมีรายได้ในส่วนค่าซ่อมบำรุง ซึ่งถ้าทำการส่งมอบครบจำนวน 489 คัน บริษัทจะได้รับในส่วนของค่าซ่อมบำรุงเป็นรายเดือน จำนวนเกือบ 30 ล้านบาท เป็นระยะเวลา 10 ปี โดยกำไรดังกล่าวจะมีการแบ่งกับทางบริษัท สแกน อินเตอร์ จำกัด (มหาชน) หรือ SCN คิดเป็นสัดส่วน 50 ต่อ 50